 

**בבית הדין הצבאי המחוזי**

**במחוז שיפוטי צפון**

**בפני סגנית הנשיאה: סא"ל ענת שחר וויינברג**

**בעניין: התובע הצבאי (ע"י ב"כ, סגן עמית בן שלום)**

**נגד**

**הנאשם: מ/XXX סמל מ' ב' (ע"י ב"כ, סגן מישל צ'רניחובסקי)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 20.01.2022 ועד יום 14.05.2022 למשך 115 ימים, בהתאם לכתב האישום המתוקן ולפרטים הנוספים.

**ניתנה היום, ב' בסיוון התשפ"ג, 22.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

 **סגנית הנשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 115 ימים עד להתייצבותו. עם התייצבותו ביקש החייל להשתלב בתוכנית בית הדין המשלב וכעת הוא השלים גם את תוכנית השילוב וגם את השירות הצבאי. החייל שוחרר מצה"ל בתום שירות מלא בדרגת סמל. בדברו האחרון ביקש החייל להודות למפקדותיו רס"ן ע' י' וסג"ם מ' ב' על התמיכה לה זכה מהן במעלה הדרך. בית הדין מבקש להביע הערכה רבה לחייל ולאחל לו הצלחה רבה בהמשך הדרך. החייל ימשיך ויעמוד בקשר עם העובד הסוציאלי של התוכנית על מנת לנסות ולהשתלב בקורסים של "מקצוע לחיים" גם לאחר שחרורו.

**בנסיבות העניין, על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדות החייל, סג"ם מ' ב' ורס"ן ע' י'.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, ב' בסיוון התשפ"ג, 22.05.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

 **סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 04.06.2023**

**חתימת המגיה: סגן שיר בן- ארמון**